Държавен вестник, бр. 102, 2009 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  102
(4) Копия от изследванията, резултатът от 
които се получава след изписването на пациента, 
при поискване му се предоставят в писмен вид 
лично или на членове на семейството, или на 
упълномощени от пациента лица.
(5) Пациентът има право да получи от ЛЗ из­
пълнител на болнична помощ финансов документ 
за заплатената от него такса по чл. 37, ал. 1, т. 2 
ЗЗО и доплатената разлика в цената на медицин­
ското изделие по чл. 230.
Чл. 202. Извършените медико-диагностични 
изследвания и инструментални процедури се от­
разяват в съответните журнали по хронология с 
имена и диагноза/и.
Чл. 203. Броят на пролежаните леглодни се 
изчислява, като денят на постъпване и денят на 
изписване се броят за един леглоден, а всеки ден 
между тях се брои като пролежан.
Раздел IV
Структура на клиничната пътека
Чл. 204. Клиничните пътеки, заплащани от 
НЗОК в полза на ЗЗОЛ, съдържат изисквания и 
правила за клинично поведение при провеждане 
на диагностика, лечение и рехабилитация на забо­
ляванията, включени в тях, както и за структурни 
звена, апаратура и необходимите специалисти.
Чл. 205. Клиничната пътека се състои от след­
ните основни компоненти:
1. задължителен минимален болничен престой 
за осъществяване на посочените в клиничната 
пътека дейности и процедури във времеви план; 
конкретният болничен престой за всеки пациент 
зависи от състоянието му;
2. кодове на болести за заболявания по МКБ 
10 и основни процедури – за всяка терапевтична 
КП; процедурите в тези пътеки – по вид, обем, 
сложност, съответстват на процедурите – по вид, 
обем, сложност, посочени в утвърдените меди­
цински стандарти, а при липса на стандарти за 
посочените специалности – в подписаните или 
приети от научните дружества за тях консенсусни 
протоколи за лечение;
3. основни кодове на процедури за всяка хи­
рургична/интервенционална КП; процедурите в 
тези пътеки – по вид, обем, сложност, начин на 
осъществяване и условия за провеждане, съответ­
стват на изискванията, посочени в утвърдените 
медицински стандарти, а при липса на стандарти 
за посочените специалности – в подписаните или 
приети от научните дружества за тях консенсусни 
протоколи за лечение; 
4. изискване за завършена КП: КП се счита за 
завършена при извършване на посочения в нея 
определен брой диагностични и/или терапевтични 
процедури; 
5. условия за сключване на договор и изпъл­
нение на КП, включващи:
а) задължителни звена, медицинска апарату­
ра и оборудване, необходими за изпълнение на 
алгоритъма на КП, съобразени с медицинските 
стандарти, консенсусни протоколи и Наредба № 18 
от 2005 г. – при специалности, където липсват 
стандарти;
б) необходими специалисти за изпълнение на КП;
6. индикации за хоспитализация, диагностично-
лечебен алгоритъм, поставяне на окончателна диа­
гноза и критерии за дехоспитализация, включващи:
а) индикации за хоспитализация, включващи 
задължително обективни критерии за заболяването, 
от извършените диагностични и параклинични 
изследвания;
б) диагностично-лечебен алгоритъм; диагнос­
тично-лечебният алгоритъм е съобразен с утвър­
дените медицински стандарти или консенсусни 
протоколи и е задължителен за изпълнение;
7. поставяне на окончателна диагноза;
8. дехоспитализация (критериите за дехоспита­
лизация включват задължително обективизиране, 
компенсиране или нормализиране на параметри и 
биоконстанти, както и извършването на контролни 
медико-диагностични изследвания при отклонения 
в жизнени параметри и лабораторни показатели) и 
определяне на следболничен режим; обективните 
критерии за дехоспитализация кореспондират с 
обективни критерии при хоспитализация;
9. медицинска експертиза на работоспособ­
ността;
10. документиране на дейностите по съответ­
ната КП;
11. предоперативната епикриза с анестезио­
логична и други предоперативни консултации е 
задължителна част от алгоритъма на всяка КП с 
оперативна дейност.
Чл. 206. Извършването на дейности по КП се 
отразява в медицинската болнична документация, 
както и в следните документи:
1. документ № 1 „Регистриране на процедури 
по клиничната пътека“; 
2. документ № 2 „Предоперативна анестезио­
логична консултация“; 
3. документ № 4 „Информация за пациента“ 
(родителя/настойника/ попечителя); документът се 
предоставя на пациента (родителя/настойника/по­
печителя) в хода на лечебно-диагностичния процес;
4. декларация за информирано съгласие от страна 
на пациента по отношение провежданите процедури 
в хода на лечебно-диагностичния процес – изработ­
ва се от изпълнителя на болнична помощ; 
5. финансово-отчетни документи.
Чл. 207. Изброените в чл. 206 документи 
подлежат на контрол от контролните органи на 
НЗОК и РЗОК.
Чл. 208. Документ № 1 е задължителен за всяка 
КП и задължително отразява проведените специ­
фични медицински грижи и дейности по всяка КП, 
като същите се регистрират в него. Документът 
представлява лист с формат А4, разграфен по дни, 
и съдържа следните реквизити:
а) основни диагностични процедури, изисквани 
по чл. 205, т. 2;
б) основни терапевтични/оперативни процеду­
ри, изисквани по чл. 205, т. 3;
в) извършени консултации с други специалисти.
Чл. 209. В документ № 1 се регистрират само 
процедурите, отразени като основни в „Блок 
основни диагностични/терапевтични процедури“ 
във всяка КП. Извършените процедури по КП се 
кодират съобразно посочените в „Блок основни 
диагностични/терапевтични процедури“ кодове 
и следва да съответстват на заложения обем и 
сложност в същата КП, както и на процедурите 
по обем и сложност, посочени в съответните ут­
върдени медицински стандарти или консенсусни